Badfontein Guest Farm | LekkeSlaap
Badfontein Guest Farm is 'n werkende plaas aan die oewer van die Oranjerivier, net 'n halfuur se ry vanaf Aliwal-Noord. Dié gasteplaas bied gerieflike selfsorgverblyf met 'n salige atmosfeer, lieflike sonsondergange oor die rivier en 'n skouspelagtige sterrehemel saans.
Ons bied verblyf in 3 selfsorg-eenhede: 'n tuinkothuis met 2 slaapkamers, 'n kothuis met 1 slaapkamer, en 'n tweeslaapkamerwoonstel. Elke eenheid het sy eie kombuis en badkamer, en toegang tot braaigeriewe. Gaste is welkom om te swem in die swemgat op die plaas en daar is 'n hele paar veldpaadjies om te verken.
Hengelaars en voëlkykers kan ook hul stokperdjies op die plaas beoefen. Gaste wat die rotskuns wil besigtig is welkom om 'n afspraak by die gids te maak. Ontbyt is beskikbaar op versoek.